Ekitebyo 115: Ekibanja kya Ruhanga Ekisya omu Nsi
REEBA egyo miti miraingwa, ebimuri birungi hamwe n’enshozi ndaingwa. Aha tiharungi munonga? Reeba oku engabi erikuriira omu ngaro z’omwojo. Kandi reeba entare n’embaraasi ebyemereire kuriya omu bunyaatsi. Tokaakunzire kutuura omu nju eri omu mwanya nk’ogu?
Ruhanga nakwendeza kutuura omu kibanja kye omu nsi ebiro byona. Tarikukwendeza kugira obusaasi oburi omu bantu ebiro ebi. Oku n’okuraganisa kwa Baibuli ahari abo abarituura omu nsi ensya: ‘Ruhanga aryatuura nabo. Tiharibaho kufa bundi nari okurira nari obusaasi. Ebya ira biryaba bihweireho.’
Yesu naija kuhamya ngu empindahinduka egi ey’okutangaaza yaabaho. Noomanya ni ryari? Eego, ni yaaheza kwiha obubi bwona omu nsi hamwe n’abantu ababi. Ijuka, Yesu obu yaabaire ari omu nsi akatambira abantu endwara zoona eza buri muringo, kandi yaazoora n’abafu. Yesu akakora eki okworeka ebi arikora omu nsi yoona ku ariba Omugabe omu bukama bwa Ruhanga.
Teekateeka oku ekibanja kya Ruhanga kiriba nikishemeza! Yesu hamwe n’abo abu atooraine, baryaija kuba nibategyekyera omu iguru. Abategyeki aba baryareeberera buri omwe omu nsi kandi bareebe ngu baashemererwa. Reka tureebe eki tushe- mereire kukora okubaasa kuhamya ngu Ruhanga naija kutuha amagara agatahwaho omu kibanja kye ekisya.
Okushuuruurwa 21:3, 4; 5:9, 10; 14:1-3.
Ebibuuzo
- Ni mituurire ki ei Baibuli erikworeka ngu nitwija kushemerererwa omu Kibanja kya Ruhanga omu nsi?
- Baibuli neeraganisa ki abo abarituura omu Kibanja kya Ruhanga?
- Ni ryari obu Yesu arihamya ngu empindahinduka egi ey’omutaano yaabaho?
- Obu Yesu yaabaire ari omu nsi, n’ebiki ebi yaakozire okworeka ebi arikora nk’Omugabe w’Obukama bwa Ruhanga?
- N’enki eki Yesu n’abarikutegyeka nawe omu iguru barihamya ku baritandika kutegyeka ensi nibeema omu iguru?
Ebindi bibuuzo
- Shoma Okushuuruurwa 5:9, 10.
Ahabw’enki turikubaasa kugira obwesigye ngu abo abariba nibategyeka ensi omu Myaka Rukumi baryaba abagabe kandi abanyamurwa abaine esaasi n’embabazi? (Efe. 4:20-24; 1 Pet. 1:7; 3:8; 5:6-10)
- Shoma Okushuuruurwa 14:1-3.
Eky’okugira ngu eiziina rya Ishe n’ery’omwana gw’Entaama gahandiikirwe aha buso bwa 144,000 nikimanyisa ki? (1 Kor. 3:23; 2 Tim. 2:19; Kush. 3:12)
lug_Latn lug_Latn lug_Latn lug_Latn lug_Latn zul_Latn lug_Latn lug_Latn lug_Latn kin_Latn lug_Latn lug_Latn run_Latn sna_Latn kin_Latn sna_Latn kin_Latn